ΓΡΑΠΤΗ ΕΡΩΤΗΣΗ E-2323/02

υποβολή: Michel Hansenne (PPE-DE) προς την Επιτροπή

(26 Ιουλίου 2002)

Θέμα: Συμπερίληψη των ατόμων με ειδικές ανάγκες στο έργο σχετικά με τη μείωση της φτώχειας

Είναι αναγνωρισμένο ότι η Επιτροπή είναι ο μεγαλύτερος πάροχος ανθρωπιστικής βοήθειας στον κόσμο που αφιερώνεται στον διεθνή αναπτυξιακό στόχο μείωσης της φτώχειας στον κόσμο κατά το ήμισυ έως το 2015.

Υπάρχουν επίσης σαφή στοιχεία ότι τα άτομα με ειδικές ανάγκες, που είναι και από τα περισσότερο περιθωριοποιημένα, συνιστούν δυσανάλογο αριθμό εκείνων που διαβιούνπό συνθήκες ακραίας φτώχειας.

Ποια είναι επομένως η δέσμευση της Επιτροπής να συμπεριληφθούν τα άτομα με ειδικές ανάγκες στο έργο της για τη μείωση της φτώχειας·

Απάντηση του κ. Nielson εκ ονόματος της Επιτροπής

(3 Σεπτεμβρίου 2002)

Η Επιτροπή αναγνωρίζει τη σπουδαιότητα που έχει η αντιμετώπιση θεμάτων που αφορούν άτομα με ειδικές ανάγκες, στο πλαίσιο του περιορισμού της φτώχειας. Σύμφωνα με στοιχεία της Παγκόσμια Τράπεζας και των Ηνωμένων Εθνών (ΟΗΕ), τα άτομα με ειδικές ανάγκες αποτελούν το 20 % των φτωχότερων ανθρώπων στον κόσμο. Οι αναπηρίες αποτελούν αίτιο αλλά και αποτέλεσμα της φτώχειας και πάνω από το 80 % των ατόμων με ειδικές ανάγκες στις αναπτυσσόμενες χώρες διαβούνπό συνθήκες κάτω του ορίου της φτώχειας. Υφίστανται συχνά διακριτική μεταχείριση και είναι σε μεγάλο βαθμό αποκλεισμένα από την κοινωνική, την οικονομική και την πολιτική ζωή της κοινότητας.

Η κοινοτική πολιτική για την αναπτυξιακή συνεργασία βασίζεται στους τομείς προτεραιότητας και τις οριζόντιες αρχές που καθορίζονται από την Επιτροπή στο πλαίσιο της πολιτικής της(1). Τα θέματα που αφορούν αναπηρίες και άτομα με ειδικές ανάγκες δεν αποτελούν συγκεκριμένο τομέα και θα πρέπει να εξετάζονται στο πλαίσιο κάθε επιμέρους τομέα προτεραιότητας, εφόσον είναι σχετικός. Έχουν ήδη αρχίσει να καταβάλλονται προσπάθειες και απομένουν πολλά να γίνουν ακόμα, έτσι ώστε να αναπτυχθούν και να εφαρμοστούν πολιτικές και προγράμματα σε διάφορους τομείς όπως στηνγεία, την εκπαίδευση, τις μεταφορές και την αγροτική ανάπτυξη, κατά τρόπο που να λαμβάνονταιπόψη τα άτομα με ειδικές ανάγκες και τα προβλήματά τους καθόλη την εξέλιξη των διαδικασιών και να αντιμετωπίζονται οι ανάγκες τους. Τούτο θα απαιτήσει τη διαθεσιμότητα στατιστικών στοιχείων και την ανάπτυξη δεικτών. Η Επιτροπή επιχειρεί να επιτύχει να εκφράζονται επαρκώς σε όλες οι πολιτικές της οι ανάγκες και οι προτεραιότητες των ατόμων με ειδικές ανάγκες και να συμβάλλουν οι πολιτικές της στη δημιουργία κοινωνιών που θα είναι οι λιγότερο αδρανοποιημένες. Παράλληλα, η Επιτροπή αναγνωρίζει επίσης το γεγονός ότι θα μπορούσε να απαιτηθεί η ανάληψη επικεντρωμένων δράσεων και η άμεση στήριξη ορισμένων ομάδων ατόμων με ειδικές ανάγκες, περισσότερο μέσω της χρησιμοποίησηςφιστάμενων χρηματοοικονομικών μέσων, παρά με ένα ειδικό κονδύλι του προϋπολογισμού.

Η Επιτροπή εξακολουθεί να στηρίζει την ανάπτυξη δυνατοτήτων και την οργανωτική εξέλιξη φορέων που αντιπροσωπεύουν και ενεργούν εξ ονόματος των ατόμων με ειδικές ανάγκες. Η Επιτροπή έχει επίσης συνεργαστεί με ευρωπαϊκές μη κυβερνητικές οργανώσεις (ΜΚΟ) που εκπροσωπούν άτομα με ειδικές ανάγκες, έτσι ώστε να παράσχει γενικές κατευθύνσεις για τιςπηρεσίες και τις αντιπροσωπείες της Επιτροπής, σχετικά με τον τρόπο με τον οποίο θα διασφαλίζεται ότι κατά τον προγραμματισμό και τηνλοποίηση θα λαμβάνονται επαρκώςπόψη θέματα που αφορούν τα άτομα με ειδικές ανάγκες. Οι εν λόγω γενικές κατευθύνσεις θαπογραμμίζουν τη σπουδαιότητα που έχει η διασφάλιση να πληρούν τα εθνικά προγράμματα τα κοινά κοινοβουλευτικά ψηφίσματα της Ένωσης-των κρατών της Αφρικής, της Καραϊβικής και του Ειρηνικού (ΕΕ-ΑΚΕ) σχετικά με άτομα με ειδικές ανάγκες(2), ενώ θαπογραμμίζεται επίσης η σπουδαιότητα την οποία έχει το ευρωπαϊκό έτος των ατόμων με ειδικές ανάγκες (το 2003) ως μια ευκαιρία για να δοθεί ιδιαίτερη προσοχή στα θέματα αυτά. Όταν ολοκληρωθούν οι εν λόγω γενικές κατευθύνσεις, η Επιτροπή θα έχει την ευχαρίστηση να τις κάνει γνωστές στο Κοινοβούλιο.

Τέλος, η Επιτροπή θα στηριχθεί στην επιμόρφωση και σε άλλες μορφές συνδρομής, για τη διασφάλιση της εφαρμογής και της χρησιμοποίησης των γενικών κατευθύνσεων στις χώρες, ενώ παράλληλα θα στηριχθεί στην παρακολούθηση και την αξιολόγηση προκειμένου να εκτιμήσει τα σχετικά αποτελέσματα και τις επιπτώσεις.

(1) Η αναπτυξιακή πολιτική της Ευρωπαϊκής Κοινότητας, COM(2000)212 τελικό.

(2) Ψήφισμα σχετικά με τα δικαιώματα των ατόμων με ειδικές ανάγκες και άλλων ατόμων στις χώρες ΑΚΕ, ΑΚΕ-ΕΕ 3313/01/τελικό, ΕΕ C 78 της 2.4.2002Ψήφισμα γιαγειονομικά θέματα, νεαρά άτομα, ηλικιωμένους και άτομα με ειδικές ανάγκες, ΑΚΕ-ΕΕ 3398/02/τελικό.